Vita:Egyiptomi istenek listája

message: A "Gods and Mythology of Ancient Egypt" weblap alapján kiegészítettem az értelmezésekkel (ki kicsoda), ami biztosnak látszott, de valaki nézze át, nem írtam-e hülyeséget.
Meg kellene nézni a hiányzók írásmódját, és a szövegbe tett kérdéses és kikommentezett írásmódokat jó lenne pontosítani. (a neven kikommentezésének nem tudom, mi az apropója, azt nem én csináltam, én az alternatív írásmódra kérdeztem rá egy pár helyen). misibacsi*üzenet 2009. október 15., 13:05 (CEST)
A kikommentezéshez odaírtam, hogy ezek miért nem jók így; talán elkezdhetnénk egy vallási fogalmak listát is, mert pl. a lélekfogalmakhoz már van jegyzetem is valahol, de addig is, ilyeneket, hogy alvilág, túlvilág, lélek, ugyanannak az istennek különböző névváltozatai és címei, stb. ne nagyon írjunk egy listába az istenekkel. – الانشاء üzi / پيغام 2009. december 22., 00:38 (CET)
thread_title:  azonosítás 

message: Öhh... Nem akarom elvenni Alensha kenyerét, de Misibácsi: forrás? Némelyik elég furcsa nekem. – eLVe kedvesS(z)avak 2009. október 15., 13:07 (CEST)
replies: text: Máris visszavontam, éppcsak nem ütköztünk. :) – eLVe kedvesS(z)avak 2009. október 15., 13:08 (CEST)
Hát eléggé le van ezzel sarkítva nagy részük, tekintve, hogy a legtöbb istennek sok funkciója volt, ez az idők során változhatott is, és egy-egy funkciót több isten is betöltött (ez abból indult ki, hogy egyes városokban más-más isten volt ugyanannak az istene, aztán az egyesítés után ezek fokozatosan kezdtek összeolvadni). Mindenesetre alapszinten elmegy. – Alensha sms 2009. október 15., 21:27 (CEST)
Jó, hát az első szint az mindig alapszint, az istenek meg bonyolultak, de reméljük, nem haragszanak meg az egyszerűsítés miatt... :-) Ezek szerint nem írtam rosszat.  
Jól jönne egy táblázat, amiben angol / magyar párban ott lennének az istenek nevei a könnyebb azonosítás és a tévesztés minimalizálása érdekében. Ez (nekem is) nagyon hasznos volna, mert túlnyomó részben angol szövegek állnak rendelkezésre, tehát lenne miből dolgozni, de a tévesztés lehetősége elég nagy abban, hogy ki kicsoda... Részben ezért is írtam oda az értelmező, pár szavas leírásokat, hogy az azonosításban ez is támpont legyen. 
Akár még ebben a cikkben is elképzelhetőnek tartom az angol elnevezések beszúrását, de ahhoz jócskán át kellene szervezni... Jobb lenne egy műhely megfelelő lapján. ... Most látom, hogy létezik ugyan Wikipédia:Egyiptom-műhely, de a műhely inaktív. Egyiptomosok, nem akartok életet lehelni belé? misibacsi*üzenet 2009. október 15., 23:21 (CEST)
Szerintem ne nagyon törd magad ezzel a cikkel, mert kompletten át kell írni az egészet, azonkívül ilyen félmondatos megfogalmazásokat, hogy „X az Y istene”, mint a görögöknél szokás, itt nem nagyon lehet, mert ugyanarra a funkcióra volt városonként vagy dinasztiánként más-más isten, egyes istenek más-más helyeken más istenekkel olvadtak össze / éltek családi életet / láttak el vmi funkciót, aztán ez háromezer év alatt az összes létező kombinációban variálódott, szóval nem teljesen véletlen, hogy nem merek belekezdeni (egyébként meg először a történelmet dolgozom ki, utána tervezem a vallást; nem inaktív az egyiptomos műhely, csak régebben nem akartam kirakni a műhelylapra, hogy "redirect Alensha", most meg már nem is tehetném, mert legalább három egyszemélyes műhelyként funkcionálunk :) Most pl. óbirodalmas, középbirodalmas szakirodalmat szerezgetek be éppen, nem isteneket meg templomokat, azon oknál is fogva, hogy ezek kellenek vizsgára is és nem vagyok milliomos, de legkésőbb nyárra meglesz az egész vallás téma is terveim szerint :) – الانشاء üzi / پيغام 2009. december 22., 00:13 (CET)

text: Ezek itt szándékosan félmondatok, mert az a célja a listának, hogy ne csak a nevek legyenek felsorolva önmagukban, az semmit nem mond... Persze, itt bonyolultabb a helyzet, mint a görögöknél, kicsit csodálkoztam is, hogy két istennője is van a gyerekszülésnek, de így olvastam, ezért beleírtam. A kifejtésekre ott vannak a linkek a teljes szócikkre, ott szépen, részletesen le lehet írni, hogy ki, hol, mikor mit csinált...

text: Az istenek neveinek angol / magyar táblázata nagyon jó lenne, legalább ezt nem tudnád megcsinálni? Van még egy-két nevem angolul, aminek ebben a listában szerintem nincs megfelelője, de nem tudom az átírási szabályokat, így nem tudom, hogyan kellene leírni őket. Vagy csak ezt a pár nevet küldjem el a vitalapodra? misibacsi*üzenet 2009. december 22., 00:26 (CET)
Gondolkozom ezen közben, de olyan, hogy angol név, nemigen van, van mindnek egy egyiptomi és egy görögösített neve, a kettő közül többnyire az egyik az elterjedtebb, és annak vannak angolos, németes, franciás stb. formái. Egy egyiptomi/görög listának viszont lenne értelme. Zúdítsd be ide, amit nem tudtál beazonosítani. A fontosabbak már itt vannak, szóval valószínűleg olyanok felismerhetetlenek, akiket én se fogok felismerni elsőre. – الانشاء üzi / پيغام 2009. december 22., 00:40 (CET)
Anélkül, hogy beleírnék a lapba, az van amit Alensha mond. Ez egy igen bonyolult téma. – eLVe kedvesS(z)avak 2009. december 22., 19:20 (CET)
thread_title:  Ki-kicsoda